b'\n_START_ARTICLE_\nHolger Fink\n_START_PARAGRAPH_\nHolger Fink (16. juli 1879 i Stubbom \xe2\x80\x93 21. august 1959) var k\xc3\xb8bmand og borgmester i Aabenraa, broder til arkitekt Jep Fink._NEWLINE_Holger Fink var landmandss\xc3\xb8n, blev uddannet i forretninger i Vejen, Broager og Flensborg samt p\xc3\xa5 Jyllands handelsakademi og slog sig ned som k\xc3\xb8bmand i Aabenraa. Han var borgmester i Aabenraa 1920-1946, medlem af Nationalbankens repr\xc3\xa6sentantskab 1923-36, af Danmarks Nationalbanks bestyrelse og repr\xc3\xa6sentantskab fra 1936, formand i S\xc3\xb8nderjyllands Kreditforening, formand i bestyrelsen for A/S Cimbria, medlem af bestyrelsen for A/S Aabenraa Kul-Kompagni fra 1920, for A/S De Danske Spritfabrikker og for A/S Danisco, medlem af direktionen for A/S S\xc3\xb8nderjydsk Fr\xc3\xb8forsyning, Fr\xc3\xb8avl og Fr\xc3\xb8handel, medlem af Turistr\xc3\xa5det, Ridder af Dannebrog og Dannebrogsmand.'